VIDEO Gafă de proporţii în Ţările de Jos: Crainicul stadionului echipei Roda Kerkrade a anunţat eronat promovarea clubului în primul eşalon / Suporterii au invadat terenul
Crainicul stadionului echipei Roda JC Kerkrade (D2 olandeză) a făcut o gafă de proporţii vineri seara, el anunţând din greşeală că formaţia a promovat în primul eşalon. De bucurie, suporterii au invadat terenul, relatează News.ro, care citează L’Equipe.
Een belangrijke les vandaag in Kerkrade: begin pas met de pitch invasion op het moment dat je zeker weet dat je gaat promoveren😅
De supporters van Roda JC dachten dat hun ploeg was gepromoveerd naar de Eredivisie, tot er op een ander veld nog gescoord werd. pic.twitter.com/fil4HOFPKv
— Voetbal Ultras (@VoetbalUltras) May 3, 2024
Clubul, care evoluează în liga a doua olandeză, a crezut că s-a calificat în Eredivisie vineri seara, după ce a învins Cambuur, scor 2-0, profitând de rezultatul ocupantei locului trei, Groningen, care a fost învinsă cu 1-0 la Telstar. La finalul partidei, crainicul de la stadionul Roda JC Kerkrade a anunţat promovarea clubului în Eredivisie.
Fanii extaziaţi au invadat terenul şi au sărbătorit cu jucătorii pe teren. Problema a fost că Groningen a egalat în minutul 95. Crainicul, greşit informat din cauza conexiunii la internet a stadionului, a anunţat apoi în mod eronat că Groningen a fost învinsă cu 2-1.
Această remiză nu oficializează încă promovarea clubului în prima divizie. Deşi Roda are trei puncte în faţa lui Groningen în clasament, mai este o etapă de disputat, iar Roda se deplasează la… Groningen. Totul va depinde de acest meci.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank